Halytšin linna

Halytšin linna (ukr. Галицький замок, Halytskyi zamok) on vuonna 1367 rakennettu ja 1600-luvun loppupuolella tuhoutunut linna, jonka rauniot sijaitsevat Halytšin kaupungissa Ukrainassa. Linna rakennettiin sitä edeltäneen puisen linnan paikalle pian sen jälkeen, kun Halytš sai vuonna 1367 kaupunginoikeudet. Linnan tarkoitus oli suojella kaupunkia tataareilta. Linna sijaitsee mäen päällä Dnestr- ja Lukva-jokien yläjuoksulla. 1600-luvun loppupuolella tataarit tuhosivat linnan ja osan kaupungista. Linnan rauniot ovat yksi Halytšin tärkeimpiä arkkitehtonisia monumentteja. Lähteet Aiheesta muualla Kuvia tai muita tiedostoja aiheesta Halytšin linna Wikimedia Commonsissa